

**Disgrifiad Swydd: Swyddi Gwasanaethau Proffesiynol**

|  |  |
| --- | --- |
| **Coleg/Ysgol:** | Cyfadran y Dyniaethau a'r Gwyddorau Cymdeithasol |
| **Teitl y Swydd:** | Uwch-ddatblygwr Ymchwil ac Arloesi |
| **Adran/Pwnc:** | Cyfadran y Dyniaethau a'r Gwyddorau Cymdeithasol |
| **Cyflog:** | Gradd 8 Pwynt 31 (£39,105 y flwyddyn) |
| **Oriau gwaith:** | 1.0 CALl - 35 awr yr wythnos |
| **Contract:** | Penodiad am gyfnod penodol yw hwn, tan fis Rhagfyr 2025 |
| **Lleoliad:** | Swydd ar y ddau gampws fydd hon, felly disgwylir i'r ymgeisydd llwyddiannus weithio mewn ffordd hyblyg. |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr; ac i fod yn bwerdy ar gyfer economi'r rhanbarth ac yn rhyngwladol. |
| **Gwybodaeth gefndirol** | Mae Cyfadran y Dyniaethau a'r Gwyddorau Cymdeithasol yn dymuno penodi Uwch-ddatblygwr Ymchwil ac Arloesi a fydd yn gyfrifol am arwain y tîm cynyddol sy'n ymwneud â masnacheiddio a lledaenu ymchwil gan ddefnyddio gwasanaethau digidol a chyfleusterau cysylltiedig, a adnabyddir ar hyn o bryd fel Labordy Arloesi Cymru (ILW).  Mae'r Labordy'n cefnogi datblygu a phrofi meddalwedd mewn amrywiaeth o feysydd megis technoleg effaith gymdeithasol, technoleg gyfreithiol, a gwaith sy'n ymwneud â seiberfygythiadau. Bydd y prosiectau meddalwedd yn rhan allweddol o alluogi’r Labordy i ddarparu dulliau amrywiol o ddatrys problemau, gan wneud y gwaith yn hynod amrywiol ar y cyd ag ystod eang o bobl. Mae prosiectau presennol ac arfaethedig yn y Labordy yn seiliedig ar ymchwil, cynigion a gofynion academyddion, cyfreithwyr proffesiynol, cyrff anllywodraethol, elusennau a darparwyr eraill sy'n cydweithredu â'r Labordy.  Amcan y tîm datblygu meddalwedd yw darparu manylebau gofynion a phrototeipiau meddalwedd yn gyflym, gan brofi cysyniadau ar gyfer cynigion am brosiectau yn y dyfodol neu gynlluniau i'w datblygu.  Rydym yn chwilio am unigolyn entrepreneuraidd, sy'n medru rheoli ei waith ei hun a gwaith pobl eraill, yn ogystal â chefnogi'r broses datblygu meddalwedd, o lunio'r syniad hyd at fasnacheiddio. Y disgwyliad yw y bydd maint y tîm yn cynyddu o'r 2 ddatblygwr meddalwedd presennol sy'n gweithio yn Labordy Arloesi Cymru (ILW) sydd hefyd yn cynnwys cyfleusterau cyfrifiadurol ac ystafelloedd cyfarfod. Yn gryno, dyma gyfle i unigolyn penderfynol ac arloesol i ddatblygu set newydd o wasanaethau a chyfleusterau o fewn portffolio'r Brifysgol.  Bydd deiliad y swydd yn gyfrifol am sicrhau bod allbynnau a buddion disgwyliedig ein gwasanaethau a’n cyfleusterau masnacheiddio digidol yn cael eu cyflawni, a'u gwireddu, drwy ddeall anghenion y Gyfadran a'r Brifysgol ac yn sgil hyn, yn troi'r anghenion hynny yn allbynnau gweithrediadol; cydweithio'n agos â chydweithwyr yn y Gyfadran ac mewn rhwydweithiau ehangach yn y Brifysgol er mwyn cyflawni hyn. Mae'r rôl hon yn hollbwysig wrth sicrhau bod ein tîm datblygu digidol sy'n canolbwyntio ar Ymchwil ac Arloesi yn cael ei reoli'n unol â pholisïau a gweithdrefnau'r gyfadran a'r Brifysgol, yn bodloni amcanion, ac yn gweithredu'n effeithiol tra'n mwyafu cyfranogiad rhanddeiliaid a chyfraddau mabwysiadu gan randdeiliaid yn ogystal â chynhyrchu incwm pan fo'n briodol, er mwyn sicrhau eu bod yn cael eu cyflawni'n llwyddiannus.  Bydd gan yr ymgeisydd llwyddiannus brofiad gweithredol cryf, meddylfryd entrepreneuraidd, sgiliau rheoli prosiect, deallusrwydd emosiynol, sgiliau cyfathrebu o'r radd flaenaf, ymwybyddiaeth wleidyddol a'r gallu i weithio gyda rhanddeiliaid a dylanwadu arnynt.  Mae'r rôl yn gweithredu mewn amgylchedd lle mae ymreolaeth, diplomyddiaeth, craffter masnachol, cyfrinachedd a doethineb yn hanfodol, ac mae’r gallu i lunio barn gadarn am gamau gweithredu priodol yn ofynnol.  Mae'r llwyth gwaith yn amrywiol, yn heriol ac yn ysgogol, gan alw am sgiliau trefnu personol, hyblygrwydd a'r gallu i weithio i derfynau amser. |
| **Prif Ddiben y Swydd** | **Rheoli a chyflawni:**   1. Cefnogi, ac ymgymryd â'r gwaith o reoli a chyflawni gweithgarwch Labordy Arloesi Cymru, gan gynnwys gwasanaethau datblygu meddalwedd er mwyn cyflawni amcanion gweithrediadol a strategol sy'n gysylltiedig ag Ymchwil ac Arloesi. 2. Cydweithio'n agos â rhanddeiliaid presennol a rhanddeiliaid posibl i gyflawni datblygu meddalwedd benodol neu brosiectau digidol eraill i ddatblygu ein gallu i ymateb i geisiadau gan bartïon allanol sy'n canolbwyntio ar brototeipiau a datrysiadau meddalwedd newydd. Mae hefyd hyblygrwydd i ehangu i ysgolheictod arloesol â chymorth technoleg. 3. Casglu deallusrwydd ynghylch diwydrwydd dyladwy a busnes, adrodd amdano a'i ledaenu, yn y Gyfadran a'r Brifysgol a'r tu allan iddynt, er mwyn dylanwadu ar benderfyniadau mewnol ar ddefnyddio a chymhwyso Labordy Arloesi Cymru yn effeithiol. 4. Sicrhau bod cyfleusterau a gweithgareddau Labordy Arloesi Cymru yn cydymffurfio ag unrhyw ofynion cyfreithiol, rheoleiddiol neu achredu . 5. Bod yn gyswllt cyntaf ac yn arbenigwr maes pwnc ar gyfer yr holl randdeiliaid mewn perthynas â rheoli Labordy Arloesi Cymru, gan gyfeirio at gydweithwyr ar draws y sefydliad yn ôl yr angen er mwyn hysbysu rhanddeiliaid, datrys problemau, lliniaru risg ac achub ar gyfleoedd. 6. Gweithio'n agos gyda chydweithwyr yn y Gyfadran a'r Brifysgol ehangach, gan gynnwys Bwrdd Cyfadran Labordy Arloesi Cymru, i ddatblygu a gweithredu prosesau, gweithdrefnau a safonau gweithrediadol sy'n cydweddu â safonau cenedlaethol a rhyngwladol neu ddeddfwriaeth cydymffurfiaeth yn ôl yr angen.   **Marchnata, Rhwydweithio ac Ymgysylltu:**   1. Marchnata galluoedd a gwasanaethau Labordy Arloesi Cymru, i randdeiliaid mewnol ac allanol, a hyrwyddo manteision ymgysylltu â byd diwydiant i ymchwilwyr a sefydliadau academaidd eraill. 2. Nodi a datblygu astudiaethau achos, neu gynnwys tebyg arall, sy'n gysylltiedig â Labordy Arloesi Cymru i'w defnyddio mewn gweithgarwch cyfathrebu ac ymgysylltu mewnol ac allanol. 3. Darparu cynnwys gwe i dudalennau gwe'r Gyfadran sy'n canolbwyntio'n briodol ar hyrwyddo cymhwysiad a defnydd cyfleusterau Labordy Arloesi Cymru, gan gynnwys cyfleoedd yn y cyfryngau cymdeithasol. 4. Hwyluso cyfarfodydd a gweithgarwch rhwydweithio rhwng rhanddeiliaid mewnol ac allanol allweddol. 5. Cefnogi a chynnal digwyddiadau rhwydwaith o bwys strategol yn seiliedig ar sectorau er mwyn cefnogi gweithgarwch Labordy Arloesi Cymru. 6. Cychwyn, sicrhau a chynnal cydweithrediadau gweithredol a/neu berthnasoedd â gweithwyr proffesiynol, cyrff statudol a chyrff trydydd sector, a sefydliadau academaidd. |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal cysylltiadau gwaith cadarnhaol. 3. Cynnal yr holl weithgareddau yn unol â gofynion amgylcheddol y Brifysgol fel y'u nodir yn ei Pholisi Cynaliadwyedd a'i System Rheoli Amgylcheddol er mwyn lleihau effaith unigol ac adrannol ar yr amgylchedd. 4. Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 5. Ymgymryd â dyletswyddau eraill yn ôl cyfarwyddyd Pennaeth y Coleg/Adran neu rywun a enwebwyd ganddo, yn unol â diffiniad y radd. 6. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. |
| **Gwerthoedd Arweinyddiaeth** | Mae holl feysydd y Gwasanaethau Proffesiynol ym Mhrifysgol Abertawe yn gweithredu yn unol â set ddiffiniedig o Werthoedd Craidd – [http://www.swansea.ac.uk/cy/y-brifysgol/safon-fyd-eang/gwerthoedd/gwasanaethau-proffesiynol/](https://www.swansea.ac.uk/the-university/values/professional-services-values/) – a disgwylir i bawb allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.Yn ogystal, bydd yr unigolyn a benodir yn gweithredu yn ôl cyfres ddiffiniedig o Werthoedd Arweinyddiaeth. Ein gwerthoedd yw:  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a’n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddyn nhw a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Gwerthoedd**   1. Tystiolaeth o ymfalchïo wrth ddarparu gwasanaethau ac atebion proffesiynol. 2. Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid. 3. Tystiolaeth o ddarparu ymagwedd ofalgar at eichholl gwsmeriaid gan sicrhau profiad personol  a chadarnhaol.   **Profiad o reoli**   1. Tystiolaeth o reoli tîm cynyddol o ddatblygwyr 2. Profiad amlwg o gyflawni gweithgarwch ymgysylltu o bwys gweithrediadol a/neu strategol, h.y. digwyddiadau/ymweliadau. 3. Rheoli a monitro cyllid i sicrhau bod amcanion yn cael eu cyflawni yn unol â'r gyllideb a’u bod yn cyflawni gwerth am arian. 4. Datblygu cynlluniau, prosesau a gweithdrefnau (neu weithgareddau cyfatebol yn unol â rolau blaenorol) er mwyn galluogi gweithgareddau i gael eu cwblhau'n llwyddiannus, yn unol ag amcanion, gan weithio o fewn cyfyngiadau o ran ansawdd, amserlen a chyllideb. 5. Nodi a rheoli risgiau. Cynllunio ymatebion i'r risgiau hynny, eu rhoi ar waith a'u monitro; a 6. rheoli a dylanwadu ar randdeiliaid niferus ac amrywiol.   **Profiad Technegol**   1. **Sgiliau Rhaglennu Amrywiol:** Tystiolaeth o sgiliau rhaglennu amrywiol ar draws gwahanol blatfformau datblygu, gan gynnwys datblygu Full Stack. 2. **Brwdfrydedd am Ansawdd:** brwdfrydedd cryf am adeiladu meddalwedd o safon, ynghyd â dangos enghreifftiau o gôd o safon. 3. **Profiad o fethodolegau:** Profiad o weithio gyda methodolegau peirianneg meddalwedd. 4. **Gwybodaeth am batrymau dylunio:** Profiad ymarferol o batrymau ac egwyddorion dylunio meddalwedd. 5. **Dysgu'n gyflym:** Y gallu i asesu technolegau a phatrymau newydd yn gyflym ac i ddatblygu profion cysyniad yn gyflym i ddangos gwerth. 6. **Rheoli Fersiynau:** Profiad o ddatrysiadau rheoli fersiwn fel Git. 7. **Rhaglennu sy'n canolbwyntio ar wrthrych:** Profiad o raglennu sy'n canolbwyntio ar wrthrych. 8. **Dysgu Peirianyddol:** Profiad o ddysgu peirianyddol. 9. **Cronfeydd data perthynol:** Profiad o gronfeydd data perthynol. 10. **Cydweithio mewn tîm:** Profiad o weithio fel aelod o dîm mewn amgylchedd prosiect technegol. 11. **Platfformau'r cwmwl:** Profiad o roi atebion ar waith gan ddefnyddio darpariaeth 'platfform fel gwasanaeth' yn y cwmwl (e.e., Azure App Services, AWS Elastic Beanstalk, Heroku). 12. **Datblygu Parhaus:** Ymrwymiad i ddatblygiad proffesiynol parhaus.   **Gwybodaeth a Sgiliau**   1. Sgiliautrefnu rhagorol, y gallu i reoli amrywiaeth o dasgau ar yr un pryd, a threfnu ablaenoriaethu llwyth gwaith personol a llwythi gwaith eraill er mwyn bodloni amcanion. 2. Sgiliau rhyngbersonol ardderchog - ymagwedd ddoeth a diplomyddol ynghyd â phrofiad o feithrin perthnasoedd cadarnhaol ac ymdrin â rhanddeiliaid mewnol ac allanol dylanwadol 3. Tystiolaeth o sgiliau cyflwyno effeithiol, sgiliau ysgrifennu adroddiadau, a'r gallu i gyflwyno seminarau a gweithdai. 4. Y gallu i droi strategaeth yn allbynnau gweithrediadol a'u cysylltu. 5. Gwybodaeth am ddulliau a phrosesau rheoli prosiectau. 6. Y gallu i ddadansoddi  a dehongli data ansoddol a meintiol. 7. Y gallu i weithio mewn modd hyblyg ar draws safleoedd amrywiol yn unol â gofynion y prosiect. 8. Gwybodaeth ymarferol drylwyr am systemau Microsoft Office.   **Meini Prawf Dymunol**   1. **Gradd berthnasol:** Gradd mewn Cyfrifiadureg neu feysydd cysylltiedig. 2. **Profiad Masnachol:** Profiad fel pensaer/datblygwr meddalwedd ar draws meysydd busnes allweddol mewn lleoliad masnachol. 3. **Sgiliau Data:** Sgiliau cloddio data a thynnu gwybodaeth. 4. **Azure a Deallusrwydd Artiffisial:** Profiad o Azure a thechnolegau deallusrwydd artiffisial cysylltiedig. 5. **Arbenigedd Cronfeydd Data:** Profiad o ddylunio, datblygu, cynnal a chadw, ac optimeiddio cronfeydd data. 6. **Dylunio pen blaen:** Profiad o ddylunio pen blaen. 7. **Technolegau Cynwysyddeiddio:** Profiad o dechnolegau cynwysyddeiddio (e.e. Docker, Kubernetes). 8. **Datblygu ar sail profion:** Profiad o TDD. 9. **Sgiliau Dogfennu:** Profiad o ddogfennu atebion a phensaernïaeth i safonau cydnabyddedig gan ddefnyddio technegau fel Modelu Ystwyth, Straeon Defnyddwyr, Achosion Defnydd, UML, neu ArchiMate. 10. **Gwybodeg Gyfreithiol:** Cynefindra â gwybodeg gyfreithiol a chyfraith gyfrifiadol. 11. **Seiberddiogelwch:** Cynefindra â seiberddiogelwch a seiberfygythiadau. 12. Y gallu i gyfathrebu yn Gymraeg. 13. Profiad o lunio cynigion ffurfiol a cheisiadau am gyllid. 14. Profiad o weinyddu mewn sefydliad addysg uwch, yn benodol yprosesau a gweithdrefnau; sy'n ymwneud â newidiadau i'r cwricwlwm a chyflwyno'r addysgu. |
| **Gwybodaeth Ychwanegol** | Ymholiadau anffurfiol: I’w gadarnhau |

  